इसी तरह शायद हम धर्म-गुरुओं के घिनोने कर्मों के उजागर हो जाने के बाद भी जब देखते हैं कि उनके चेले उन्हें बचाने की ही कोशिश करते रहते हैं तो इसे स्टॉकहोल्म सिंड्रोम के रूप में देख सकते हैं, शायद. किसी भावनात्मक या अन्य कारण से लोग आरम्भ में धर्म-गुरुओं के चक्कर में आ जाते हों. और इस प्रक्रिया में अपने ऊपर उनका नियंत्रण स्वीकार करलें. जब तक पता चले की इस नियंत्रण में शोषण और प्रताड़ना तक शामिल है तब तक वे इसी में अपनी निजात देखने लगें. जब यह नियंत्रक खतरे में हो तब उन्हें अपनी आरंभिक भवनातक समस्याएं याद आने लगें और इस से वे असुरक्षित महसूस करने लगें. यह असुरक्षा उन्हें उस धर्म-गुरु को बचने की कोशिश को मजबूर करदे. हम धर्म-गुरुओं के शिष्यों को भवनात्मक बंधकों के रूप में देख सकते हैं. तो शायद थोडा खिंचा हुआ पर फिर भी ये स्टॉकहोल्म सिंड्रोम का एक रूप जैसा लगाने लगता है.